Paouez a reas gant e labour kelenner e 1878 evit sevel mojennoù ha barzhonegoù da vezañ moullet e Feiz ha Breiz, Kroaz ar Vretoned, Breiz, hag all. Aet eo war e leve-gozhni e 1919 e sant-Brieg ha neuze en em roas muioch-mui dar studioù brezhoneg, da skoazellañ rener « Breuriezh Veur ar Brezhoneg » gant Frañsez Vallée ha da sekretour evit sevel un emglev, diazezet war ar studi, etre ar skrivagnerien. Skoazellañ a reas Frañsez Vallée ha Meven Mordiern da sevel oberennoù meur evel Sketla Segobrani pe ar Geriadur bras Galleg-Brezhoneg (Grand dictionnaire français-breton). Kregiñ a reas da genlabourat gant Frañsez Vallée ha bez e voe Emil Ernod e-touez ar re a savas Emglev ar Skrivagnerien evit bodañ ar re-mañ ha klask unvaniñ doare-skrivañ ar brezhoneg. Ar reolennoù reizhskrivañ a voe degemeret ganto e 1908 a ziazezas un doare-skrivañ unvan evit brezhonegoù Kerne, Leon ha Treger, a reer anezhañ an doare-skrivañ KLT. War e leve, e Sant-brieg, e talchas da genlabourat stank gant Frañsez Vallée. Bez e voe e penn Breuriezh Veur ar Brezhoneg, un doare akademiezh ma oa Vallée da sekretour.